Arga
Arga (vok. Arge, prūs. *Argō) arba Zlaja (rus. Злая) – upė Rusijoje, Kaliningrado srityje (Nemano ir Slavsko raj.); viena iš Lauknę sudarančių upių. Intakas – Budupė [Budarka] (kairysis). Arga iš dešinės suteka su Osa (Priamaja) ir sudaro Nemunyno intaką Lauknę. Pagrindinė gyvenvietė prie Argos – Naujieji Argininkai (Novokolchoznojė). Vietovardis Arga siejamas su prūsų žodžiais, reiškiančiais švytėjimą, žėrėjimą.